แบงก์โน้ตส์
เอาให้เข็ด
18 ส.ค. 2554

เอาให้เข็ด
โดย..ทีมข่าวการเงิน
หลังจากที่เจ้าหน้าที่กรมสรรพากรทำให้คุณยายวัย 71 ปี ผิน ศิริเรือง เกษตรกรวัยดึกหัวใจจะวาย เพราะโดนหนังสือแจ้งให้เสียภาษีเงินได้ย้อนหลังร่วม 1.8 ล้านบาท เพราะคุณยายเป็นผู้ค้าปุ๋ยยี่ห้อดัง
หลังความแตกก็มีทนายความของร้านค้าปุ๋ยยี่ห้อดัง ตราสินค้าลอยในน้ำแถบสแกนดิเนเวีย ที่อ.ท่ายาง จ.เพชรบุรี มาขอประนอมความกับตุณยายว่าจะจ่ายภาษีให้แทนก็แล้วกัน
เรื่องมันก็ควรจะจบตรงนี้ เพราะคุณยายและครอบครัวกลัวว่าถ้าค้าความกันต่อไปจะมีอันตราย กลัวจะโดนรังแกเพราะเป็นชาวบ้านธรรมดาๆ
แต่เรื่องนี้คู่คดีน่าจะเป็นกรรมสรรพากรกับร้านค้าปุ๋ยแล้วล่ะฮ่า เพราะทำงี้มันเล่นแร่แปรภาษีกันชัดๆ
ว่าแล้วขอฝาก สาธิต รังคสิริ อธิบดีกรมสรรพากร อีกทีเถอะ สอบภาษีบริษัทปุ๋ยให้อ่วมเป็นตัวอย่างกับพวกคิดจะเป็นอับดุล เสกภาษีให้ไปอยู่กับคนอื่นซะให้เข็ด ไม่งั้นรายได้ไม่พอทำประชานิยมนะพี่เอ๊าะขา